## Uredba o ustrojavanju disciplinskih sudova Protuobavještajne agencije

### NN 83/2003 (21.5.2003.), Uredba o ustrojavanju disciplinskih sudova Protuobavještajne agencije

# VLADA REPUBLIKE HRVATSKE

1017

Na
temelju članka 39. stavka 1. Zakona o sigurnosnim služ­bama Republike Hrvatske
(»Narodne novine«, br. 32/2002 i 38/2002), Vlada Republike Hrvatske je, na
prijedlog Savjeta za koordinaciju sigurnosnih službi i uz prethodnu suglasnost
Predsjednika Republike Hrvatske, na sjednici održanoj dana 15. svibnja 2003.
godine donijela

## UREDBU

### o ustrojavanju disciplinskih sudova ProtuobavjeŠtajne agencije

I.
TEMELJNA ODREDBA

Članak
1.

Ovom se
Uredbom uređuje ustrojavanje disciplinskih sudova Protuobavještajne agencije,
njihova vrsta i broj, druga pitanja od značaja za njihov rad.

II.
USTROJAVANJE, SASTAV I NADLEŽNOST SUDOVA

Članak
2.

Za
odlučivanje i raspravljanje u prvom stupnju radi težih povreda službene odnosno
radne dužnosti službenih osoba i namještenika ustrojava se prvostupanjski
disciplinski sud u Protuobavještajnoj agenciji (POA).

Sudovi
iz stavka 1. ovog članka vode i postupke te odlučuju povodom žalbe zbog lake
povrede službene dužnosti te žalbe na rješenje o udaljenju iz službe.

Članak
3.

Sjedište
suda iz članka 2. ove Uredbe je u Zagrebu.

Uredske
i druge poslove za prvostupanjski sud obavljaju stručne službe odgovarajućih
ustrojstvenih jedinica u Protu­obavještajnoj agenciji.

Članak 4.

Zaglavlje akta suda iz članka 2. ove Uredbe sadrži
grb Re­pub­like Hrvatske, naziv Republika Hrvatska, naziv Protuoba­vještajna
agencija, naziv »Prvostupanjski disciplinski sud«, sje­dište suda, brojčanu
oznaku predmeta, mjesto i datum izrade akta.

Pečat suda iz stavka 1. ovog članka promjera je 38 mm
i sadrži u sredini grb Republike Hrvatske, oko njega naziv Repub­lika Hrvatska,
naziv Protuobavještajna agencija, naziv »Prvostupanjski disciplinski sud« i
sjedište suda.

Članak 5.

Za odlučivanje u drugom stupnju u postupcima radi
težih povreda službene odnosno radne dužnosti ustrojava se drugostupanjski
disciplinski sud u Protuobavještajnoj agenciji.

Članak 6.

Sjedište suda iz članka 5. ove Uredbe je u Zagrebu.

Uredske i druge poslove za drugostupanjski sud obavljaju
stručne službe odgovarajućih ustrojstvenih jedinica Protu­oba­vještajne
agencije.

Članak 7.

Zaglavlje akta suda iz članka 5. ove Uredbe sadrži
grb Re­pub­like Hrvatske, naziv Republika Hrvatska, naziv Protuoba­vještajna
agencija, naziv »Drugostupanjski disciplinski sud«, sjedište suda, brojčanu
oznaku predmeta, mjesto i datum izrade akta.

Pečat suda iz stavka 1. ovog članka promjera je 38 mm
i sadrži u sredini grb Republike Hrvatske, oko njega naziv Repub­lika Hrvatska,
naziv Protuobavještajna agencija, naziv »Drugostupanjski disciplinski sud« i
sjedište suda.

Članak 8.

Protiv odluke u postupku zbog lake povrede službene
dužnosti zaposlenik Agencije protiv kojeg se vodi postupak i nadređeni
zaposlenik imaju pravo žalbe prvostupanjskom disciplinskom sudu u roku od osam
dana od dana primitka odluke.

Odluka prvostupanjskog suda je konačna.

Članak 7.

Protiv odluke u postupku zbog teške povrede službene
duž­nosti zaposlenik Agencije protiv kojeg se vodi postupak i ravnatelj
Agencije mogu podnijeti žalbu u roku od osam dana od dana primitka odluke.

Žalba se podnosi usmeno na zapisnik ili pisano
drugostupanjskom disciplinskom sudu.

Članak 8.

Predsjednike, članove i tajnike sudova iz članaka 2.
i 5. ove Uredbe imenovat će ravnatelj Protuobavještajne agencije.

Članak
9.

Podaci
izneseni tijekom disciplinskih postupaka smatraju se tajnim.

Članak
10.

Sudovi
vode postupke i odlučuju u pravilu tijekom radnog vremena.

V.
PRIJELAZNE I ZAVRŠNE ODREDBE

Članak 11.

Potrebna sredstva za rad sudova iz članaka 2. i 5.
ove Uredbe osiguravaju se iz proračuna svake pojedine sigurnosne službe.

if !supportEmptyParas endif

Članak 12.

Ravnatelj Agencije donijet će propis o disciplinskoj
odgovornosti zaposlenika Agencije, u kojem će se detaljnije propisati postupak
zbog povrede službene dužnosti, te izricanje i evidentiranje disciplinskih
mjera.

Članak 13.

Ova Uredba stupa na snagu danom objave u »Narodnim
novinama«, a primjenjuje se od 1. lipnja 2003. godine.

Klasa: 200-01/03-01/04
Urbroj: 5030109-03-6
Zagreb, 15. svibnja 2003.

Predsjednik
**Ivica Račan**, v. r.

Uredba, NN 83/2003-1017